Team Trafikk ble etablert 1. juli 2001, gjennom en sammenslåing av Trondheim Trafikkselskap og Hemne Orkladal Billag. Dette ble til et selskap med ca. ansatte og ca. 600 vogner, i hovedsak busser. Team Trafikk ble nå morselskap i konsernet med datterselskaper, som Team Møre, Team Buss og Team Verkstedsenter. Nettbuss kjøpte høsten 2002 opp Team Trafikk, og ble eneste eier i selskapet fra 16. desember 2002. Team Trafikk fortsatte som et datterselskap av Nettbuss, med ansvar for bussrutekjøringen i Trondheim. De øvrige selskapene for busstrafikk som var i konsernet Team Trafikk ble da søstre; Nettbuss Trøndelag og Nettbuss Møre.